Mebahis-i Fenn-i Mihanikiye

اگر برده بركله يووارلامش اولسه کز، مذکور کله به هیچ برطرفدن ممانعت اولنمدینی حالده، كله نك كندی کندینه توقف ایده جكنه امينسكر. مع مافيه بوكا برطرفدن ممانعت اولنيور . بود برطرف » کرۂ ارضدر . جسملر طبیعتاری ایجاباتنجه بك کریمدرار.  چونکه بر جسم دیگر بر جسمه تصادف ایتدیکی زمان،

اکا کندی حرکتندن برقسمنی اعطا واحسان ايمدكجه، ممكن دکل کچه مز . کله دیگر برکله به تصادف اتمش اولسه آنی ده حرکت حالـه وضع اتمکده قصور ايتمز . لكن كلهنك سرعت مخصوصه سندن بر مقداری تناقص ایدر ، چونکه دیگر کله یی تحريك ايجون ایجابی قدر سرعت صرف ایتمشدر . ایدی کله، اگر دیگرینه تصادف اتمامش اولسه ایدی، بولی او زرنده بيك، اون بيك، يوز بيك قوم دانه لرینه ؛ بر میلیون، ایکی میلیون، یوز میلیون هوای نسيمينك اجزای فرديه سنه تصادف ایده جك كه، آنلره حرکتندن بر قسمنى متعاقباً ويرمكه مجبور بولنه جقدر . ایشته حركتك شوضايعاتندن طولایی کله البته توقفه مجبور در . كله نك نه سيه مبنی طور دینی شمدی اکلا. شیلدی يا ؛ لكن سرعتندن شوضايعات وقوعبو لمامش اولـه كله لك الى الابد حرکننده دوام ایده چکیده شبهه سر در . "
حال حرکنده بولنان بر جسمه هیچ برشی مخالفت ایتمدیکی صورنده، جسم مذکور حرکتـدن اصـلا فارغ اولماز . کره ارض ايله سيارات سائره به باقه کز آ : حركتلرينه خلل ويا بطائت کلمكسرين اطراف شمسده دور ایدسورلر . نچون ؟ زیرا سيارات مزبوره بوللری و یا محرکلری اوزرنده هیچ برشيئه، هیچ بر مانده به تصادف اتمیورلر، چونکه ابعاد سماويه بوش، ودها طوغریسی مقاومت اصغر نامتناهیه به مالك بر طاقم سالات ايله طولودر که : دیگر جسملوك حركاتنـدن هیچ برشی آلمغه مقتدر دکلر در . ایشته سيارات « حرکت دائمه » مسئله مشهوره سنى حل ايتمشدر . لكن باقكز نه صورتله : هیچ 

بر جسمی حال حركته وضع ايتمدكلرندن سيارات مزبوره نك
حرکتاری بر صورت دائمه ده دوام ايدييور . . اكر بر دفعـه حال حركته وضع اولنوب، اصلا توقف ایتمکسرین، حرکننده دوام ايتمك شرطيله، برماكنه اعمالته موفق اولمش اولسهق زمانمز ایله امکمزی بیهوده بره صرف ایتمش اولورز . چونکه بوماکنه هیچ بر ایشه پاراماز . اگر برایش كورمكه وبوجهته بر منفعت كوستر مکه موفق اولورسه برشیئی حال حركته وضع ایده جکندن، بو حالده مطلق مذکور ماكنه توقفه مجبور اولاجقدر . نا فرض ايده لمكه : اعمال اولان ماكنه بر ساپ ایپلکی تحريك اينسين . بوحالده ماكنه کندی حرکتندن بر قسمتی متعاقباً الكل اقسام مختلفه سنه نقل وايصال و بو جهتله حرکتندن بر قسمتی ضایع ایده جکندن نهایت حرکتدن هیچ برشيئه مالك اولاما یه حق وبناء عليه توقفه مجبور اولاجقدر. حرکت دائمـه نك تحريسي بر نتیجه غير مفيده و بر دیکندن طولاني بالكز عبث و بیهوده دکل، حتى حصولي بيله ممتنع وغير ممكندر. بو ماكنـه نك موجدی ایله بر آز مباحثـه ايده لم : موجـد مومى اليه، ماكنهسنك سا ايله ارض بيننده هیچ برشيئه استناد ايتميه رك - تعليق ايديله جكنى البته فرض و تصور بیورمازلریا ! هادی قبول ایده لکه : مذكور ماكنه نك حال حرکنده بولنان اقسامنك فقط بر نقطه سی بر مسنده مستنداً تعليق ايدلسون . اقسام متحرکه ده غایت مجلی چلیکدن، و نقطه استنادك بولنديني سها ايسه بك قاتى وسرد تونجدن 

اعمال اولنسون . بوحالده ذلك واحتكاك بالطبع يك از اولور . لكن ذلك واحتكاكي بستون محو اتمك ممكن دکلدر . المدى، دلك واحتكاك نهدر ؟ ونه بی نتیجه و برر؟ ذلك ايدن اقسامك استعمالندن یعنی، اقسام مذکوره دن، غیر محسوس توز حالنده برطاقم اصغر نامتناهی پارچه لرك آزار آزار قوماس سندن عبارت دکلی ؟ لكن، بواصغر وغير مرئى پارچه لر، مادام که قویویور ؛ حال حركته كجبور ديمكدر . ابدی، برجسم، کندی حرکتندن بر قسـمنى غائب ایتمکسزين، دیگر بر جسمی حال حركته كتيره من .
بناء عليه، شو ماكنه هر دقیقه ده حرکاتنـدن بر مقدارینی غائب ایده جكندن، نهاية الأمر توقفه مجبور در . ديمه به لکه : بر جسم دهنی ایله ذلك واحتكاكی كاملا محو ايده سلبرز . في الواقع، بو حالده، حال حركته كچه حك اولان اقسام جليك وتونجـك اجزای فردیه لری اولمايوب جسم دهنينك اجزای ایسه ده، ابوجه دو شونه جك اولورساق، بولورزکه : نه وقت اولسه يوقاروده سويلديكمز نتیجه حصوله كله جك، یعنی، قوللانديغمز واسطه، گرچه ماكنه نك حال حرکتنی تمدید ایدرسه ده بهمه حال توقفه مجبور اولاجقدر هنوز دها هوانك مقاومتندن بحث ايتمدك . جونكه، هوانك اقسامی ده ماكنه نك حركاتندن حصه یاب اوله رق بالطبع ماكنه لك حرکتنه ایراث بطائت ایدر . بطلانی اوزرینه دها يك جوق شیلر سويلنه بيله حك اولان « حرکت دائمه » نك دائرة امکان داخلنده اولمادینی حالده الآن بونك وجودينك ممكن اولاجنى 

زعميله اوغراشانلره تصادف اولنيور ، لكن تأسف اولنوركه : بوبانده وقت و نقد صرف ايتمكدن بشقه بر نتیجه بی منتج اولمايان بویله برعبث وغير ممكن شيئله اضاعة وقت ایدوب طور پیورلر ، اگر ، قفالرينه كيرمش اولان شو اوهام وخيالاتي ترك ايدهرك، بوكا صرف ایده جکلری اوقات ومبالغی ممکناندن اولان شياره حصر ايتسهار، مواد نافعه حصوله کتوره جکاری، و بوواسطه ایله بنی بشری ده مستفید ایده جکاری شبهه سر در . يوقاروده تعريف اينديكمز وجهله، حرکت، کنــدی کـنـدینی اعطا ایدن و نهایت محو اولان برشيدركه : بو طبقی پاره یه مشابه در انسان باردیی صرف ایده ایده حال فقره دو چار اولور . لكن بومثالی مراسمزی بر صورت واضحه ده بيان ايجون کتورمش ایسه کده، حرکت اساساً بوكاده بكره من ، حرکت، اجسامك برحال مخصوصی درکه : اجسام مزبوره بي بوحال خصوصی به وضع ايدن شي : « قوت » در . آنجق دیگر بر قوت جسمده اولان برنجی قوتی محوه مقتدر در بو «قوت» ـ که طانيمقده اولديغمز بالجمله مخلوقائده، ومخلو
قات مزبوره نك هر بر قسمنده موجود در ـ بو « قوت » - که ـ حرکتی محو وابطاله واسطه محضه در ـ ایشسته بوقوته « قوه عطالت » تسمیه اولنور . حال سکوننده و باحال حرکنده بولنان هر جسم، بولندینی حال سکوتی محافظه به یاخود حال حرکنده ایسه حرکننده دوامه مجبور در .
جسمك حركتني تزيد و يا تنقيص، ياخود حركتك جهتی تعديل وباخود جسم مزبورك سكونتنى تبديل ايلمك

ايجون بر مقاومتك وجودي شرط ولازمدر . ایشته بو مقاومت بر قوت درکه: اجسامی تحريك ايدن قوته مقابله ايدهرك برقسمى محو وابطال ايلر -
برواغونی ـ ولو اك محلی بر دمیر خطی اوزرنده ـ حال حركته وضع ايتمك ايجون دقت ايدكده باقيكز، نه قدر چوق قوت صرفه توقف ایدر .. برگره ده واغون حال حركته کلدیمی ؟ آرتق يك جزؤى برقوتله حرکتنی محافظـه ايدهرك پولنه دوام ايدر . بوكا سبب نه ؟ چونکه، اولجه واغوني تحريك ايجون صرف ابتديككز قوته، واغونك قوة عطالتی مقاومت و مقابله ایدییوردی . بوقوة عطـالت ـ که تحريك اولـه حق شيئك نقلتيله متناسبدر ـ يك كلى اولدیغندن بوكا غلبه جالمق ايجون بالطبع زياده جه قوت صرف ايتمكز لازمدر . بوندن صكره، واغونى تحريك ايتمش بولنه جغكردن، غلبه حالمغه جباليه جنكز قوتار : هوانك، واغونك كذرگاهنه تصادف ايده جك قوم دانه لرينك وسائره نك عطالت قوتلرندن عبار تدركه : واغون، متعاقباً يولى اوزرنده بونلره بالتصادف حرکت وبره. جکندن، حال بوکه اجسام مزبوره غايت خفيف اولدیغندن، بونلره غلبه ايجون صرف ايديله حك قوت يك جزئی در . بر بوك آرا به سنه قوشولمش اولان آتلر، آرابهیی حال سکونتدن حال حركته وضع ايتمك ايجون يك چوق زحمت چکدکاری حالده مؤخراً آرا به نك حركتنى دوام ابتديرمك خصوصنده
يك از مشقت چکرلر . ایشید بیورز که : بعض كيمسهلر، تراموايدن اینرکن

دو شويورلر . بونك سبنى سزه آكلاته لم : تراموای حال حرکنده ایکن دروننده بولنان کیمسه لردخى عين حركتله متحرك بولنورلر. بو حرکتی محو وابطال ايده جك هیچ بر قوه معكوسه اولمادفه مذکور آدملر تراموايك جهت حرکتنه طوغرى متحرك اولارق، تراموای حركننده ايكن اينمك ایستین بر آدمك بهمه حال جهت حركتك عكسنه - ايجابي قدر - اکیلمه سی قوة عطالت مقتضیاتند ندر . چونکه، اینن آدمك اوزرنده، تراموايك حركتي موجود اولوب، اشبو حرکتی، عکسی جهنده، دیگر بر حرکت محو وابطال التمدكجه مزبور آدم بهمه حال تراموايك متحرك اولدينى